Tesourie verwag R3,9 miljard uit verkope van Telkom-aandele | Maroela Media
Die nasionale tesourie verwag dat hy R3,9 miljard sal ontvang deur 'n gedeelte van sy Telkom-aandele te verkoop om die kontant te kry wat die SA Lugdiens benodig.
Malusi Gigaba, minister van finansies, het Woensdag tydens 'n perskonferensie oor sy eerste mediumtermynbegrotingsrede gesê hy is verplig om 'n bate te likwideer om 'n deel van die R13,7 miljard te finansier waarvan R10 miljard as 'n inspuiting in die nasionale lugredery aangewend sal word en R3,7 miljard vir die Suid-Afrikaanse Poskantoor.
"Die fiskale raamwerk loop die risiko om met R3,9 miljard oorskry te word, so ons moet iets verkoop wat vir ons daardie R3,9 miljard sal inbring," het hy gesê. "Die impak sal baie ernstig wees as die oorskryding plaasvind."
Die nasionale tesourie het tot dusver reeds R5,2 miljard aan SAL gegee om sy krediteure te betaal. Gigaba het Woensdag bevestig dat SAL 'n verder R4,8 miljard sal ontvang voor die einde van die finansiële jaar om skuld te delg en bedryfskoste te betaal.
Die opposisie het die oorbetalings veroordeel en aangevoeg dat Gigaba die wet oortree deur nie 'n spesiale kredietwetsontwerp by die parlement in te dien vir goedkeuring nie.
Sibusiso Buthelezi, adjunkminister van finansies, het gesê hy wil dit duidelik maak dat dit "baie moeilik is" om die oorbetalings te doen.
Gigaba het in sy toespraak staatsbeheerde ondernemings gewaarsku dat hy nie bereid is om aan te hou om staatsgeld te gebruik om hulle uit 'n finansiële verknorsing te help nie. "As die aandeelhouer is ons nou moeg daarvoor om by 'n krisis betrek te word deur diegene wie ons aangestel het om die staatsbeheerde ondernemings te bestuur. Dit moet nou 'n einde kry."
Die minister het verlede week aangekondig dat Dudu Myeni, SAL-voorsitter, die trekpas gekry het ná 'n omstrede vyfjaartermyn waar die lugredery ongeveer R15 miljard verloor het.
Privatiseer SAL, SAUK en ESCOM ook.
N druppel !
Het die ANC dan NIKS by húlle jommunistiese mentors van die struggle-jare geleer nie? Nasionaliseer eenvoudig die SA Lugdiens.
Tussen die lyne en agter die woorde van Gigaba lees ek die volgende:- 1) moenie kommer oor buitelandse beleggings uit die Weste nie; ons het reeds beleggers uit die Oosblok in die wegspringblokke en 2) saam daarmee radikale transformasie na sosialisme/kommunisme. Alle ANC sprekers en ministers predik verandering maar nie één kom ooit in die openbaar te voorskyn met enige realistiese, konkrete, haalbare of prakties uitvoerbare plan nie. Dis omdat hulle alles reeds onder die tafels in plek het. Staatskaping? Die staat word nie gekaap nie, want hy orkestreer alles. Dis die 52mil inwoners en burgers van die land wat… Lees meer »